માન્ય પાથરણાંવાળા માટે સમગ્ર પરિસરમાં નિશ્ચિત જગ્યા ફાળવવા પીળા રંગના પટ્ટા દોરાયા બાદ પણ તંત્ર એવી કફોડી હાલતમાં મુકાયું છે કે પટ્ટાના રંગ પણ ભુંસાઇ રહ્યા છે અને હવે દરસાદના મારથી ભુંસાયેલા પટ્ટાનો રહ્યો સહ્યો રંગ પણ ધોવાઇ જવાનો છે. આ પણ શહેરની હેરિટેજ અસ્મિતાને માટે આઘાતજનક બાબત છે. શહેરની નગરદેવીની ઓળખ ધરાવતા ભદ્રકાળી મંદિરથી છેક ઐતિહાસિક ત્રણ દરવાજા સુધીના વિસ્તારને કરોડો રૂપિયા ખર્ચીને કોર્પોરેશને આકર્ષક તો બનાવ્યો છે, પરંતુ પાથરણાંવાળાનો મામલો ગુંચવાયો હોઇ નગરજનોને ભદ્ર પ્લાઝા ડેવલપમેન્ટના પહેલા તબક્કાનો લાભ પણ મળ્યો નથી. આને કારણે ખુદ તંત્ર એટલી હદે પરેશાન થયું છે કે બીજા તબક્કાને પડતો મૂકી દેવાયો છે.